turjo4nis/wikipedia-bn-dump-20250701 huggingface dataset:
এশিয়ান ক্রিকেট কাউন্সিল

এশিয়ান ক্রিকেট কাউন্সিল (এসিসি) () ১৯৮৩ সালে প্রতিষ্ঠিত ক্রিকেটের একটি সংগঠনবিশেষ। এশিয়ার ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়। বর্তমানে ৪৩টি সহযোগী সদস্য রয়েছে। শাম্মী সিলভা হচ্ছেন বর্তমান এসিসির সভাপতি।

ইতিহাস 
এসিসি'র প্রথম সদর দপ্তর ছিল কুয়ালালামপুর, মালয়েশিয়া। মূলক কাউন্সিলটি প্রতিষ্ঠিত হয়ে ১৯৮৩ সালের এশিয়ান ক্রিকেট কনফারেন্স নামে। ১৯৯৫ সালে এর নাম পরিবর্তন করা হয় এশিয়ান ক্রিকেট কাউন্সিল হিসাবে। ২০০৩ সাল পর্যন্ত এর সদর দপ্তর আবর্তিত হতো এর সভাপতি ও সেক্রেটারীর আবাস দেশের ভিত্তিতে। সংস্থাটির বর্তমান সভাপতি হচ্ছেন নাজমুল হাসান পাপন, যিনি বাংলাদেশ ক্রিকেট বোর্ড (বিসিবি)'রও সভাপতির দায়িত্ব পালন করছেন।
সংস্থাটি খেলার মানোন্নয়ন সম্পর্কিত কিছু প্রোগ্রাম চালিয়ে যাচ্ছে, যেমন সহকারী কোচ, আম্পায়ার, খেলাখালীন চিকিৎসা ও ঔষধ - কেবল মাত্র সদস্য দেশগুলোর মধ্যে এবং এর অর্থ যোগান আসে কাউন্সিলের আওতাভূক্ত সকল ক্রিকেট প্রতিযোগিতা- যেমন এশিয়া কাপ, এশিয়ান টেস্ট চ্যাম্পিয়নশীপ, এসিসি ট্রফি এবং অন্যান্য প্রতিযোগিতার টেলিভিশন সম্প্রচার স্বত্ত্ব বিক্রির মাধ্যমে।

বর্তমান এসিসির সদর দপ্তর হচ্ছে কলম্বো, শ্রীলঙ্কা, যা অফিসিয়ালি ২০ আগস্ট ২০১৬ এ খোলা হয়েছিল।

মানচিত্র

সদস্য 
কাউন্সিলটি গঠন করা হয়েছিল ১৯ সেপ্টেম্বর ১৯৮৩, নয়া দিল্লী, ভারতে। যেখানে মূল সদস্য ছিল বাংলাদেশ, ভারত, পাকিস্তান, মালয়েশিয়া, সিঙ্গাপুর ও শ্রীলঙ্কা। এসিসির সহযোগীরা দুটি শ্রেণীতে বিভক্ত, আইসিসির পূর্ণ ও সহযোগী সদস্যপদ মর্যাদা অনুযায়ী পূর্ণ ও সহযোগী সদস্য। আইসিসির সদস্যভুক্ত নয় এমন দেশ (কম্বোডিয়া, চাইনিজ তাইপেই এবং তাজিকিস্তান ২০১৪ পর্যন্ত আইসিসির সদস্য নয়) গুলোও সহযোগী সদস্য মর্যাদা পাবে।  ফিজি, জাপান, এবং পাপুয়া নিউগিনি পূর্ব এসিসি'র সদস্য ছিল কিন্তু পরে ১৯৯৬ সালে আইসিসি পূর্ব এশিয়া-প্রশান্ত মহাসাগরীয় অঞ্চল গঠিত হওয়ার পরে তারা উক্ত অঞ্চলে যোগদান করে।

পূর্ণ সদস্য 
বর্তমান এশিয়ান ক্রিকেট কাউন্সিলের পূর্ণ সদস্য দেশ

সহযোগী সদস্য 
এশিয়ান ক্রিকেট কাউন্সিলের বর্তমান সহযোগী সদস্য দেশসমূহ

আইসিসি'র সদস্য নয় এমন সদস্যদেশ 
বর্তমানে আইসিসির সদস্য নয় এমন এসিসি সদস্য দেশসমূহ

সাবেক সদস্য বর্তমানে ইএপির অধিভুক্ত 
এসিসির সাবেক সদস্য দেশসমূহ যারা বর্তমানে আইসিসি পূর্ব এশিয়া-প্রশান্ত মহাসাগরীয় অঞ্চল-এর সদস্য।

সাবেক সদস্য 
এশিয়ান ক্রিকেট কাউন্সিলের সাবেক সদস্য দেশ

কর্মকর্তাবৃন্দ

কার্যনির্বাহী বোর্ডের সদস্যরা 

এসিসি কার্যনির্বাহী বোর্ডের সদস্যগণ

অর্থ ও বিপণন কমিটি

ডেভেলপমেন্ট কমিটি

মানোন্নয়ন কমিটি

সহায়ক স্টাফ (আম্পায়ারিং) 
 ভুমি জামুলা – 
 পেরেরা মানুয়্যেল – 
 মাহবুব শাহ –

সাবেক সভাপতিগণ

টুর্নামেন্ট 
 এশিয়া কাপ
 এসিসি অনূর্ধ্ব-১৯ কাপ

আন্তর্জাতিক মাঠ

তথ্যসূত্র

বহিঃসংযোগ 

 Asian Cricket Council (ACC)
 Afghanistan Cricket

ক্রিকেট প্রশাসন
এশিয়ায় ক্রিকেট
এশিয়ায় ক্রীড়া পরিচালনা পরিষদ
কুয়ালালামপুরভিত্তিক প্রতিষ্ঠান
১৯৮৩-এ প্রতিষ্ঠিত প্রতিষ্ঠান
সম্বর হরিণ

বড় শিংঘা বা সম্বর হরিণ বা সম্বর (, বৈজ্ঞানিক নাম: Rusa unicolor) হরিণ প্রজাতিসমূহের মধ্যে অন্যতম বৃহৎ সদস্য। দক্ষিণ ও দক্ষিণ-পূর্ব এশিয়ার অধিকাংশ এলাকাজুড়ে সম্বর হরিণ দেখা যায়। এর একাধিক উপপ্রজাতি রয়েছে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

আবাসস্থল 

দক্ষিণ এশিয়ায় ভারত, বাংলাদেশ ও শ্রীলঙ্কায় সম্বর হরিণ দেখতে পাওয়া যায়। বাংলাদেশের পূর্ব ও উত্তর- পূর্বাঞ্চলীয় পাহাড়ী বনভূমিতে সম্বর হরিণ আছে বলে জানা যায়। ভারত ও শ্রীলঙ্কার জাতীয় উদ্যান ও সংরক্ষিত বনাঞ্চলগুলোতে বড় বড় পালে সম্বর হরিণের দেখা মেলে। এছাড়া দক্ষিণ-পূর্ব এশিয়ার মিয়ানমার, থাইল্যান্ড, ভিয়েতনাম, লাওস, মালয় উপদ্বীপ, ইন্দোনেশিয়ার সুমাত্রা ও বোর্নিও দ্বীপ সম্বর হরিণের আবাসস্থল। চীনের দক্ষিণাঞ্চল, হাইনান দ্বীপ ও তাইওয়ানেও এদের দেখতে পাওয়া যায়।

এদের শিঙের জন্য তাইওয়ানে বিভিন্ন খামারে সম্বর হরিণ বাণিজ্যিকভাবে পালন করা হয়। এদের শিং ছোরার বাট আর আগ্নেয়াস্ত্রের হাতল তৈরীতে ব্যবহৃত হয়। এছাড়া যুক্তরাষ্ট্র, অস্ট্রেলিয়া ও নিউজিল্যান্ডে এদের স্থানান্তর ঘটানো হয়েছে।

বিবরণ 
অঞ্চলভেদে সম্বর হরিণের আকার ও ওজনের বিভিন্নতা দেখা যায়। পূর্বাঞ্চলীয় উপপ্রজাতিগুলোর তুলনায় পশ্চিমাঞ্চলীয় উপপ্রজাতিগুলো অপেক্ষাকৃত বৃহদাকৃতির। একটি পূর্ণবয়স্ক হরিণের উচ্চতা কাঁধ পর্যন্ত ৪০ থেকে ৬৩ ইঞ্চি ও ওজন ১৫০ থেকে ৩২০ কেজি পর্যন্ত হয়। এদের দেহ ছোট ছোট মেটে বা হলদে মেটে বর্ণের লোম দ্বারা আবৃত থাকে। পুরুষ হরিণের শাখাযুক্ত বৃহৎ শিং (প্রায় ৪৩ ইঞ্চি লম্বা) থাকে।

উপপ্রজাতি 
এ পর্যন্ত সম্বর হরিণের সাতটি উপপ্রজাতির সন্ধান পাওয়া গিয়েছে। এগুলো হচ্ছে -

চিত্ৰসম্ভার

তথ্যসূত্ৰ

বহিঃসংযোগ 

 Hunting sambar in New Zealand
 Sambar deer in New Zealand and their distribution

বাংলাদেশের প্রাণিকুল
ভারতের প্রাণিকুল
হরিণ
এশিয়ার প্রাণিকুল
ক্ষুরযুক্ত চতুষ্পদ
স্তন্যপায়ী প্রাণী
বাংলাদেশের স্তন্যপায়ী
ভারতের স্তন্যপায়ী
তৃণভোজী প্রাণী
তৃণভোজী
১৭৯২-এ বর্ণিত স্তন্যপায়ী
দক্ষিণ এশিয়ার স্তন্যপায়ী
দক্ষিণ-পূর্ব এশিয়ার স্তন্যপায়ী
রবার্ট কের (লেখক) কর্তৃক নামকরণকৃত ট্যাক্সা
বারশিঙ্গা

বার শিঙ্গা (ইংরাজীতে Bara Singha) একধরনের ভারতীয় উপমহাদেশীয় জলা জঙ্গলের হরিণ যা আপাতত খালি উত্তর এবং মধ্য ভারত ও দক্ষিণ নেপালের কয়েকটি ছোট ছোট সংরক্ষিত বনাঞ্চলে জীবিত আছে এবং বাংলাদেশ ও পাকিস্তানে অবলুপ্ত হয়েছে।  এর বৈজ্ঞানিক দ্বিপদ নামটি একজন ফরাসী প্রকৃতিবদের নামে রাখা হয়েছে Alfred Duvaucel। প্রাপ্ত বয়স্ক অবস্থায় বারটি শাখাযুক্ত শিং (আসলে দশ থেকে চোদ্দটা) থাকার জন্য এর নাম বার শিঙ্গা হরিণ।

বৈশিষ্ট্য

ভৌগোলিক বিস্তার ও বাসস্থান 
 একসময়ে এই হরিণ উত্তরে সিন্ধু, গঙ্গা ও ব্রহ্মপুত্র নদীর অববাহিকা থেকে আরম্ভ করে দক্ষিণে গোদাবরী নদীর তীর অবধি দেখা যেত। এদের অনেক হাজার বছর পুরানো হাড়ের ফসিল গুজরাতের লাংঘানি এলাকায় পাওয়া গেছে।এই হরিন ভারত ও বাংলাদেশে পাওয়া যেত কিন্তু অতিরিক্ত শিকারের ফলে এই হরিনের সংখ্যা হ্রাস পেতে থাকে।হরিনটিকে বাংলাদেশের দিনাজপুর,পঞ্চগড়,ঠাকুরগাওঁ,রংপুর,নীলফামারী,লালমনিরহাট এ পাওয়া যেত।তবে অনেক এর মতে এই হরিন বরিশাল, পটুয়াখালিতেও পাওয়া যেত।তবে বাংলাদেশে এরা বিংশ শতাব্দিতে বিলুপ্ত হয়ে যায়।

পরিবেশ বাস্তু ও ব্যবহার

অবলুপ্তির ভয়

রপ্তানিকৃত ও প্রতিপালিত বসাতি

সাংস্কৃতিক লেখালেখি

তথ্যসূত্র

আরো পড়ুন 
 M. Acharya, M. Barad, S.Bhalani, P. Bilgi, M.Panchal, V.Shrimali, W. Solanki, D.M. Thumber. Kanha Chronicle, Centre for Environment Education, Ahmedabad in collaboration with the United States National Park Service.

External links 
 Animal Info: Barasingha

দক্ষিণ এশিয়ার স্তন্যপায়ী
বাংলাদেশের প্রাণিকুল
ভারতের প্রাণিকুল
হরিণ
এশিয়ার প্রাণিকুল
ক্ষুরযুক্ত চতুষ্পদ
স্তন্যপায়ী প্রাণী
বাংলাদেশের স্তন্যপায়ী
ভারতের স্তন্যপায়ী
তৃণভোজী প্রাণী
তৃণভোজী
১৮২৩-এ বর্ণিত স্তন্যপায়ী
দক্ষিণ এশিয়ার প্রাণিকুল
নেপালের স্তন্যপায়ী
মধ্যপ্রদেশের প্রতীক
জুগার

১৯৮৯ সালে মুক্তি পায় ডেভিড ওয়েব পরিচালিত অস্ট্রেলীয় চলচ্চিত্র 'দ্য স্যালুট অব দ্য জুগার'। যার মার্কিন নাম 'দ্য ব্লাড অব হিরোজ'।   সেখানে এক অদ্ভুত রকমের খেলা দেখিয়েছিলেন পরিচালক ডেভিড ওয়েব। কুকুরের খুলি নিয়ে সেই খেলায় খেলোয়াড়রা একে অপরের সঙ্গে মারামারি করত।  সেই চলচ্চিত্র দ্বারা অনুপ্রাণিত হয়েই উদ্ভাবন হয় জুগার খেলাটির। সিনেমার খেলাকে বাস্তব জীবনে নিয়ে আসে জার্মানি আর যুক্তরাষ্ট্র। পরে অস্ট্রেলিয়াও যোগ দেয় তাদের সঙ্গে। এরপর খেলাটি আয়ারল্যান্ডস, যুক্তরাজ্য, ডেনমার্ক, স্পেন, কোস্টারিকা সহ ইউরোপের বহু দেশে জনপ্রিয়তা পেতে শুরু করে।
এই খেলাটি খেলতে দরকার পড়ে বেশকটি উপকরণের। প্রথমে দরকার পড়বে স্কাল বা খুলির। সিনেমায় কুকুরের মাথার খুলি নিয়ে খেলতে দেখা গেলেও এই স্কাল কিন্তু খুলি নয়। তবে জার্মানি ও আয়ারল্যান্ডসে সত্যি সত্যি কুকুরের খুলি থেকে বানানো বল দিয়েও কখনো কখনো খেলা হয়। তবে খুলি আকৃতির যেকোনো বল দিয়েই জুগার খেলা যায়।

দ্বিতীয়ত আসবে স্টেক বা লাঠির নাম। এমনভাবে স্টেকটি বানানো হয়, যাতে স্টেকের একটি প্রান্ত দিয়ে বল কিংবা খেলোয়াড়ের গায়ে আঘাত করা যায়। আর থাকে বিশেষ এক ধরনের গোলাকার অস্ত্র। তবে এই লাঠি কিংবা অস্ত্রটি এমনভাবে বানানো হয়, যেন কারও গায়ে আঘাত করলে ব্যথা পাওয়া না যায়। আর গোলাকার বস্তুটিকে দড়ির একপ্রান্তে ঝোলানো হয়। তবে দড়ির দৈর্ঘ্য আর বস্তুটির আয়তন কেমন হবে, তার নিয়ম একেক দেশে একেক রকম। আর এটাই ছবি খেলার সঙ্গে বাস্তবের পার্থক্য। প্রত্যেক দলে আটজন করে খেলোয়াড় থাকবেন। তবে একসঙ্গে মাঠে নামতে পারবেন পাঁচজন। তাঁদের মধ্যে একজন খেলোয়াড়ের হাতেই কেবল কোনো অস্ত্র থাকবে না। আর তারই রয়েছে খুলি ধরার অধিকার। তবে যখন যার হাতে লাঠি কিংবা অস্ত্র থাকবে না, তখনই সে খুলিটি হাতে নিতে পারবেন। আর অবশিষ্ট চারজন লাঠি কিংবা অস্ত্রটি নিয়ে মাঠে নামবেন। অবশিষ্ট তিনজন খেলোয়াড় বদলি খেলোয়াড় হিসেবে মাঠে নামতে পারবেন।

যে মাঠে খেলা হবে তার দুই প্রান্তে দুই দলের দুটি নির্দেশক খুঁটি থাকবে। খেলার মূল লক্ষ্য হলো সেই খুঁটিতে খুলিটি স্পর্শ করানো। নির্ধারিত সময়ের মধ্যে যে দল যতবার খুলি দিয়ে খুঁটি স্পর্শ করাতে পারবে তারাই হবে বিজয়ী। কিন্তু যে খেলোয়াড়ের হাতে বল থাকবে, প্রতিপক্ষ তাকে লাঠি দিয়ে আঘাত করবে। আর আঘাত করার সঙ্গে সঙ্গে তাকে হাত তুলে মাঠে বসে পড়তে হবে। পরে আবার সুযোগ পাওয়া মাত্রই উঠে দাঁড়িয়ে খেলা শুরু করা যাবে।

তথ্যসূত্র

দলগত ক্রীড়া
বল খেলা
প্যারা হরিণ

{{Taxobox
| name = প্যারা হরিণ Hog Deer
| status = EN
| status_system = iucn3.1
| status_ref = 
| image = Hog deer.JPG
| image_width = 250px
| regnum = Animalia
| phylum = কর্ডাটা
| classis = Mammalia
| ordo = Artiodactyla
| familia = Cervidae
| subfamilia = Cervinae
| genus = Hyelaphus
| species = H. porcinus
| binomial = Hyelaphus porcinus
| binomial_authority = Zimmermann, 1780
| subdivision_ranks = Subspecies
| subdivision = H. p. annamiticusH. p. porcinus}}
নাত্রিণী হরিণ, প্যারা হরিণ, পারা হরিণ বা বরা হরিণ () (বৈজ্ঞানিক নাম: Hyelaphus porcinus বা Axis porcinus) দক্ষিণ এশিয়া ও দক্ষিণ- পূর্ব এশিয়ার বিভিন্ন দেশ জুড়ে বিস্তৃত পটভূমিতে থাকা একটি তুলনামূলকভাবে ছোট প্রজাতির হরিণ। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

 শ্ৰেণীবিভাজন 
প্যারা হরিণের বৈজ্ঞানিক নামকরণ নিয়ে বিতর্ক রয়েছে। এদের একটি বৈজ্ঞানিক নাম Axis porcinus, যা ব্যাপকভাবে ব্যবহৃত হয়ে আসছে। কিন্তু আধুনিক গবেষণা মত প্রকাশ করেছে যে প্যারা হরিণ মূলত Hyelaphus গণের অন্তর্গত একটি প্রাণী।

প্যারা হরিণের দু'টি উপ-প্ৰজাতি পাওয়া যায়-
 Hyelaphus porcinus porcinus প্ৰধানত পাকিস্তান, উত্তর ভারত, নেপাল, বাংলাদেশ, চীনের কিছু অংশ আর সমগ্ৰ থাইল্যান্ড জুড়ে বিস্তৃত হয়ে আছে।
 Hyelaphus porcinus annamiticus''-এই উপ-প্ৰজাতিটি থাইল্যান্ড আর ইন্দোনেশিয়াতে পাওয়া যায়।

আবাসস্থল 

পাকিস্তানের ইন্দো-গাঙ্গেয় অববাহিকা, নেপালের তরাই অঞ্চল ও দক্ষিণ ভুটানের দুটি সংরক্ষিত বনাঞ্চলে প্যারা হরিণের দেখা মেলে। ভারতে, বিশেষত উত্তর ভারতের তরাই তৃণভূমিতে এদের দেখা যায়। পশ্চিমে পাঞ্জাব থেকে শুরু করে পূর্বে অরুণাচল প্রদেশ পর্যন্ত বিভিন্ন সংরক্ষিত বনাঞ্চল ও জাতীয় উদ্যান এদের আবাসস্থল। পশ্চিমবঙ্গের গোরুমারায় ১০০-২০০টি ও জলদাপাড়ায় কিছুসংখ্যক প্যারা হরিণ রয়েছে। বাংলাদেশের সুন্দরবন ও সিলেট থেকে প্যারা হরিণ বিলুপ্ত হয়ে গেলেও চট্টগ্রাম বিশ্ববিদ্যালয় ও পার্বত্য চট্টগ্রামের গহীন অরণ্যে এরা খুব কমসংখ্যায় টিকে আছে। ডুলাহাজারা সাফারি পার্কে ৮টি প্যারা হরিণ রয়েছে।

এছাড়া চীনের ইউনান প্রদেশের দক্ষিণাঞ্চল, মিয়ানমার, লাওস ও ভিয়েতনামে প্যারা হরিণ থাকতে পারে। কম্বোডিয়ায় এরা বিলুপ্ত হয়ে গেছে ধারণা করা হলেও ২০০৬ সালে এদের আবার দেখা যায়। থাইল্যান্ডে ১৯৬০ সালের মাঝামাঝি সময়ে প্যারা হরিণ বিলুপ্ত হয়ে গেলেও এখানে নতুন করে এদের পুনর্বাসিত করা হয়েছে। শ্রীলঙ্কা, অস্ট্রেলিয়া আর যুক্তরাষ্ট্রে প্যারা হরিণ ছাড়া হয়েছে।

তথ্যসূত্ৰ 

বাংলাদেশের প্রাণিকুল
ভারতের প্রাণিকুল
হরিণ
এশিয়ার প্রাণিকুল
ক্ষুরযুক্ত চতুষ্পদ
স্তন্যপায়ী প্রাণী
বাংলাদেশের স্তন্যপায়ী
ভারতের স্তন্যপায়ী
তৃণভোজী প্রাণী
তৃণভোজী
১৭৮০-এ বর্ণিত স্তন্যপায়ী
এশিয়ার স্তন্যপায়ী
পাকিস্তানের স্তন্যপায়ী
দক্ষিণ-পূর্ব এশিয়ার স্তন্যপায়ী
থাইল্যান্ডের স্তন্যপায়ী
নগরপ্রধান

কোনও শহর (নগর) বা ছোট শহরের পৌর প্রশাসন প্রতিষ্ঠানের প্রধান বা সর্বোচ্চ কর্মকর্তাকে নগরপ্রধান বা পৌরপ্রধান (পুংবাচক অর্থে পৌরকর্তা, পৌরপিতা বা নগরপিতা) বলা হয়। সাধারণত একজন নগরপ্রধান বা পৌরপ্রধান সংশ্লিষ্ট শহর বা ছোট শহরের পৌর প্রশাসন প্রতিষ্ঠান (যেমন পৌরসভা, পুরসভা, পৌরসংস্থা, মিউনিসিপ্যাল কর্পোরেশন, সিটি কর্পোরেশন, ইত্যাদি) নির্বাহী পরিষদের প্রধান কর্মকর্তার দায়িত্ব পালন করেন, তবে কদাচিৎ এটি একটি প্রতীকী ও আলংকারিক পদও হতে পারে। প্রধান নির্বাহী কর্মকর্তার দায়িত্ব ছাড়াও তিনি প্রায়শই নগর বা শহরের আনুষ্ঠানিক প্রতীক এবং দেশের কেন্দ্রীয় সরকারের স্থানীয় প্রতিনিধি হিসেবে কাজ করেন। বৃহৎ শহরের নগরপ্রধানকে বাংলাদেশে মেয়র () এবং ভারতের পশ্চিমবঙ্গ রাজ্যে মহানাগরিক পদবি দিয়ে নির্দেশ করা হয়। অপেক্ষাকৃত ক্ষুদ্র শহরগুলির পৌর প্রশাসন প্রতিষ্ঠানগুলি বাংলাদেশে  "পৌরসভা" ও পশ্চিমবঙ্গে "পুরসভা" নামে পরিচিত এবং এগুলির পৌরপ্রধানকে বাংলাদেশে চেয়ারম্যান এবং পশ্চিমবঙ্গে সভাপতি পদবি দিয়ে নির্দেশ করা হয়।
 
বিশ্বজুড়ে অনেক দেশে একজন নগরপ্রধান বিভিন্ন ধরনের স্থানীয় আইন প্রণয়নসহ নিজস্ব ক্ষমতা ও দায়িত্বের অধিকারী হয়ে থাকেন। অধিকাংশ ক্ষেত্রে একজন নগরপ্রধান বা পৌরপ্রধান শহরের অধিবাসীদের ভোটে সীমিত মেয়াদের জন্য নির্বাচিত হয়ে থাকেন, তবে তাকে কদাচিৎ নির্বাচন ছাড়াই নিয়োগ দেওয়া হতে পারে। পৌর প্রশাসন প্রতিষ্ঠান ও কেন্দ্রীয় সরকারের সাথে নগরপ্রধান বা পৌরপ্রধানের সম্পর্ক দেশভেদে ভিন্ন হতে পারে এবং সে অনুযায়ী তাঁর ভূমিকা ও দায়িত্ব-কর্তব্যের পরিধি কমবেশি হতে পারে। সাধারণত একজন নগরপ্রধান বা পৌরপ্রধান পৌর সরকার বা প্রশাসনের অধিবেশনগুলির সভাপতিত্ব করেন, পৌর বাজেট (অর্থবরাদ্দ) প্রস্তুত ও বাস্তবায়নের দায়িত্ব পালন করেন, পৌর প্রশাসনের বিভিন্ন পদে ব্যক্তিদের নিয়োগদান করেন এবং বিভিন্ন প্রশাসনিক কর্মকাণ্ডে কেন্দ্রীয় সরকারের প্রতিনিধি হিসেবেও কাজ করতে পারেন।

অধুনা মার্কিন যুক্তরাষ্ট্রে পৌর পরিষদ-ব্যবস্থাপক ধরনের শাসনব্যবস্থা জনপ্রিয়তা লাভ করেছে, যেখানে নির্বাচিত নগরপ্রধান ও পৌর পরিষদের কোনও নির্বাহী ক্ষমতা নেই, বরং সমস্ত নির্বাহী ক্ষমতা তাদের দ্বারা নিযুক্ত একজন নগর ব্যবস্থাপকের হাতে ন্যস্ত থাকে। এক্ষেত্রে নগরপ্রধান ও পরিষদ সদস্যরা সরাসরি কোনও নির্বাহী কর্মকাণ্ড দেখভাল করেন না।

তথ্যসূত্র 

রাজনৈতিক পদবি
কর্তৃত্বমূলক পদ
ব্যবস্থাপনা পেশা
সরকারি পেশা
উপাধি
মেয়র
স্থানীয় সরকার প্রধান
মার্কিন যুক্তরাষ্ট্রের স্থানীয় সরকার
সপ্তম শ্রেণীর মৌল

সপ্তম শ্রেণীর মৌল বলতে সেই সকল মৌলগুলোকে বুঝানো হয় যারা পর্যায় সারণির সপ্তম গ্রুপের অন্তর্গত। এই গ্রুপের মৌলগুলো হল ম্যাঙ্গানিজ, টেকনিসিয়াম, রিনিয়াম, বোহরিয়াম।

রসায়ন

ইতিহাস

আরও দেখুন

তথ্যসূত্র 

পর্যায় সারণি
পর্যায় সারণির গ্রুপ
তাপ সঞ্চালন

তাপ সঞ্চালন হলো তাপের স্থান পরিবর্তন, যা সর্বদা উচ্চ তাপমাত্রা বিশিষ্ট স্থান থেকে নিম্ন তাপমাত্রা বিশিষ্ট স্থানে পরিবাহিত হয়।

তাপ সঞ্চালন প্রক্রিয়া 
তাপ তিনটি পদ্ধতিতে এক স্থান থেকে অন্য স্থানে সঞ্চালিত হতে পারে। যথা: 
 পরিবহন
 পরিচলন
 বিকিরণ

পরিবহন 
যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহন বলে। 
তাপ পরিবহনের জন্য জড় মাধ্যমের প্রয়োজন। এ পদ্ধতিতে পদার্থের  উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃঢ় সেখানে পরিবহন তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরিবহন হয় না।
যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহন।

পরিচলন 
যে পদ্ধতিতে তাপ কোন পদার্থের অণুগুলোর চলাচলের দ্বারা উষ্ণতর অংশ থেকে শীতলতর অংশে সঞ্চালিত হয় তাকে পরিচলন বলে।
এ পদ্ধতিতে তাপ সঞ্চালনের জন্য জড় মাধ্যম আবশ্যকীয়। বিশেষত তরল ও বায়বীয় পদার্থগুলোতে এ পদ্ধতিতে তাপ সঞ্চালিত হয়। তাপ গ্রহণ করে পদার্থের উষ্ণতর অংশের অণুগুলো শীতলতর অংশের দিকে প্রবাহিত হয়, এভাবে অন্য অণুগুলো স্থান পরিবর্তনের মাধ্যমে নিজ গতির সাহায্যে তাপ সঞ্চালিত করে। প্রকৃতপক্ষে, কঠিন পদার্থগুলোর আন্ত-আণবিক শক্তি প্রবল হওয়ায় এরা স্থান পরিবর্তন করতে পারে না, তাই কঠিন পদার্থের মধ্য দিয়ে তাপের পরিচলন পদ্ধতি সম্ভব নয়।

বিকিরণ 
যে পদ্ধতিতে তাপ জড় মাধ্যমের সাহায্য ছাড়াই তড়িতচৌম্বক তরঙ্গের আকারে উষ্ণ বস্তু থেকে শীতল বস্তুতে সঞ্চালিত হয় তাকে বিকিরণ বলে। আলো যেমন তড়িতচৌম্বক তরঙ্গের আকারে এক স্থান থেকে অন্য স্থানে যায় বিকিরণ পদ্ধতিতেও অনেকটা একইভাবে তাপ সঞ্চালিত হয়। এ পদ্ধতিতে তাপ সঞ্চালিত হতে কোন প্রকারের জড় মাধ্যম যেমন- কঠিন, তরল, বায়বীয় ইত্যাদি মাধ্যমের প্রয়োজন হয় না। বিকিরণ পদ্ধতিতে তাপ বেশ দূর পর্যন্ত ছড়িয়ে যেতে পারে,তবে এটির দূরত্ব যত বেশি হবে,তাপমাত্রা তত কমে যায়। বিভিন্ন ধরনের স্বচ্ছ পদার্থ যেমন- কাচ, কোয়ার্টজ ইত্যাদির মধ্য দিয়েও তাপের বিকিরণ হতে পারে। তবে অস্বচ্ছ পদার্থের মধ্য দিয়ে তাপের বিকিরণ হয় না যেমন- কাঠ, পাথর ইত্যাদি। আবার কিছু তরলের মধ্য দিয়েও বিকিরণ সম্ভব যেমন- কার্বন সালফাইড। জলের মধ্যদিয়ে আংশিক বিকিরণ ঘটলেও সাধারণত তরলের মধ্য দিয়ে বিকিরণ সম্ভব হয় না। উদাহরণ স্বরুপ- সূর্য থেকে বিকিরণ পদ্ধতিতে তাপ পৌছায়। বিকিরণের জন্য কোন মাধ্যমের দরকার হয় না, সেজন্য সূর্য আর পৃথিবীর ভেতরে মহাশুন্য থাকার পরেও দৃশ্যমান আলোর সাথে অদৃশ্য আবলেহিত রশ্মি এবং অতিবেগুনি রশ্মি বিকিরণের মাধ্যমে পৃথিবীতে চলে আসতে পারে।

তথ্যসূত্র 

তাপ সঞ্চালন
রসায়ন প্রকৌশল
যন্ত্র প্রকৌশল
পরিবহন ঘটনা
ইউনিট অপারেশন
রাসায়নিক মৌলের তথ্যসূত্র

মৌলসমূহের বৈশিষ্টের সাথে সম্পর্কিত বিভিন্ন মান একত্রে তথ্যপাতায় সংকলন করা হয়েছে। তথ্যছকে কোনো ধরনের  ভিত্তি করে সিদ্ধান্ত নেয়া যাবে।

তথ্যসূত্র 

 মৌলিক পদার্থের তালিকা — পারমাণবিক ভর, পারমাণবিক সংখ্যা, চিহ্ন, নাম
 মৌলসমূহের ইলেকট্রন বিন্যাস (উপাত্ত পাতা) — ইলেকট্রন বিন্যাস
 মৌলসমূহের ঘনত্ব (উপাত্ত পাতা) — ঘনত্ব (কঠিন, তরল, বায়বীয়)
 Electron affinity (data page) — Electron affinity
 Melting points of the elements (data page) — Melting point
 Boiling points of the elements (data page) — Boiling point
 Critical points of the elements (data page) — Critical point
 Heats of fusion of the elements (data page) — Heat of fusion
 Heats of vaporization of the elements (data page) — Heat of vaporization
 Heat capacities of the elements (data page) — Heat capacity
 Vapor pressures of the elements (data page) — Vapor pressure
 Electronegativities of the elements (data page) — Electronegativity (Pauling scale)
 Ionization energies of the elements (data page) — Ionization energy (in eV) and molar ionization energies (in kJ/mol) 
 Atomic radii of the elements (data page) — atomic radius (empirical), atomic radius (calculated), van der Waals radius, covalent radius
 Electrical resistivities of the elements (data page) — Electrical resistivity
 Thermal conductivities of the elements (data page) — Thermal conductivity
 Thermal expansion coefficients of the elements (data page) — Thermal expansion
 Speeds of sound of the elements (data page) — Speed of sound
 Elastic properties of the elements (data page) — Young's modulus, Poisson ratio, bulk modulus, shear modulus
 Hardnesses of the elements (data page) — Mohs hardness, Vickers hardness, Brinell hardness
 Abundances of the elements (data page) — Earth's crust, sea water, Sun and solar system
 List of oxidation states of the elements — Oxidation state

Chemical data pages
মাত্রা সমীকরণ

মাত্রা সমীকরণ হলো এমন গাণিতিক সমীকরণ, যার সহায়তায় কোনো গাণিতিক রাশির মাত্রা প্রকাশ করা যায়। 
কোন ভৌত রাশিতে উপস্থিত মৌলিক রাশিগুলোর সূচককে ঐ রাশিটির মাত্রা বলে। আর যে সমীকরণের সাহায্যে কোন রাশির মাত্রা প্রকাশ করা হয়ে থাকে তাকে মাত্রা সমীকরণ বলে।

রাশির প্রেক্ষিতে মাত্রা সমীকরণ এরকম হতে পারে:
 বল, [F]=[MLT−2]
 কাজ, [W]=[ML2T−2]
 ক্ষমতা, [p]=[ML2T−3]
 শক্তি, [E]=[ML2T−2]
 ঘনত্ব, [ρ]=[ML−3]
 চাপ, [p]=[ML−1T−2]
 তাপ, [Q]=[ML2T−2]
 তাপ ধারণ ক্ষমতা, [C]=[ML2T−2θ−1]

কোনো ভৌতরাশিতে (Physical quantities) মূল রাশিগুলি কীভাবে উপস্থিত থাকে তা ওই রাশির মাত্রা বা মাত্রা গুলো (Dimensions) নির্ধারণ করে ।

সংজ্ঞা : কোনো ভৌতরাশিতে (Physical quantities) গুণ বা ভাগের মাধ্যমে উপস্থিত বিভিন্ন মৌলিক রাশিগুলির চিহ্নের উপযুক্ত ঘাত সমন্বিত সাংকেতিক রাশিমালাকে ওই ভৌতরাশির মাত্রা (Dimensions) বলে ।

সকল ভৌতরাশির মাত্রা সাধারণত দৈর্ঘ্যের চিহ্ন [L], ভরের চিহ্ন [M] এবং সময়ের চিহ্ন [T] দ্বারা প্রকাশ করা হয় । [ভৌতরাশি] বললে ওই ভৌতরাশির মাত্রা বোঝায় ।

মাত্রীয় সংকেত : মাত্রার সাহায্যে কোনো ভৌতরাশিকে প্রকাশ করলে তাকে ওই ভৌতরাশির মাত্রীয় সংকেত বলে ।

কয়েকটি ভৌতরাশির মাত্রীয় সংকেত (Dimensional Formulae of some physical quantities) :

(i) [ক্ষেত্রফল] = [দৈর্ঘ্য] x [প্রস্থ] = [দৈর্ঘ্য2 ] = [L2]

    Area=[L]×[L]=[L2]
(ii) [আয়তন] = [দৈর্ঘ্য3] = [L3]

     Volume=length×length×length=[L3]
(iii) [ঘনত্ব] = [ভর] / [আয়তন] = [M][L3]=[ML−3]
     Density=massvolume=ML3=[L3]
(iv) [বেগ] = [সরণ] / [সময়] = [L][T]=[LT−1]u=?

     Velocity=distancetime=[L][T]=[LT^-1]
(v) [ত্বরণ] = [বেগ] / [সময়] = [LT−1][T]=[LT−2]
     Acceleration=velocitytime=[LT−1][T]=[LT−2]
(vi) [ভরবেগ] = [ভর] x [বেগ] = [M] x [LT-1] = [MLT-1]

(vii) [বল] = [ভর] x [ত্বরণ] = [M] x [LT-2] = [MLT-2]

       Force=mass×acceleration=[M][L][T−2]=[MLT−2]
(viii)  [কার্য] = [বল] x [সরণ] = [MLT-2] x [L] = [ML2T-2]

        Work=Force×distance=[MLT−2]×[L]=[ML2T−2]
(ix) [ক্ষমতা] = [কার্য] / [সময়] = $[ML2T−2][T]=[ML2T−3]           

      Power=worktime=[ML2T−2][T]=[ML2T−3]
(x) [চাপ] = [বল] / [ক্ষেত্রফল] = [MLT−2][L2]=[ML−1T−2]     

     Pressure=Forcearea=[MLT−2][L2]=[ML−1T−2]
কোনো ভৌতরাশির মাত্রীয় সংকেত জানা থাকলে সহজেই রাশিটির একক লেখা সম্ভব । যেমন, আয়তনের মাত্রীয় সংকেত [L3] হওয়ায় এর SI একক মিটার3 (m3) বা ঘনমিটার । অনুরূপে বেগের মাত্রীয় সংকেত [LT-1] হওয়ায় এর SI একক মিটার/সেকেন্ড (ms-1) ।

এককহীন ভৌতরাশির মাত্রা থাকে না । এদের মাত্রীয় সংকেতকে [M0L0T0] এরূপ লেখা যায় । তবে বিশেষ ক্ষেত্রে মাত্রা ছাড়াও একক থাকতে পারে । যেমন রেডিয়ান এককে প্রকাশিত কোণের মাত্রা নেই ।

সান্দ্রতাঙ্ক 
মাত্রা সমীকরণ একটি রাশিকে ভালোভাবে বুঝতে সাহায্য করে।

তথ্যসূত্র 

গণিত
সমীকরণ
মাত্রিক বিশ্লেষণ
পরিমাপ
রসায়ন প্রকৌশল
যন্ত্র প্রকৌশল
পরিবেশকৌশল
কাস্তেল গান্দোলফো

কাস্তেল গান্দোলফো (ইতালীয় ভাষায়: Castel Gandolfo) ইতালির লাৎজিও প্রদেশের একটি ছোট শহর যা রাজধানী রোম থেকে প্রায় ১৫ মাইল দক্ষিণ-পূর্বে অবস্থিত। স্থানীয় কাস্তেল্লি রোমানি উপভাষায় একে শুধু কাস্তেল্লো নামে ডাকা হয়। শহরটির অবস্থান আলবান পর্বতমালায় এবং এখান থেকে আলবানো হ্রদ দেখা যায়। উল্লেখ্য আলবানো হ্রদ আলবান পর্বতমালার কাভো পাহাড়ের পাদদেশে অবস্থিত একটি আগ্নেয় সংঘর্ষ হ্রদ। শহরটি পোপের গ্রীষ্মকালীন বাসস্থান হিসেবে সুপরিচিত। এর জনসংখ্যা আনুমানিক ৮৮৩৪। এক সময় এটি ভোটের মাধ্যমে ইতালির সবচেয়ে সুন্দর শহরগুলোর একটি হিসেবে নির্বাচিত হয়েছিল।

শহরের আবাসিক এলাকার অনেকাংশই আলবানো হ্রদের কূল ঘেঁষে গড়ে উঠেছে। এর মধ্যে রয়েছে অষ্টাদশ শতকে নির্মীত অনেক গ্রীষ্মকালীন বাসস্থান এবং বিলাসবহুল কুটির। রোম অলিম্পিকের সময় নৌকা বাইচ প্রতিযোগিতাটি যেখান থেকে নিয়ন্ত্রণ করা হয়েছিল সেই স্তাদিও ওলিম্পিকো এখনও এই শহরে সংরক্ষিত আছে।

এছাড়া এখানে বেশ কিছু প্রত্নতাত্ত্বিক নিদর্শন রয়েছে। যেমন, অনেক আগে আলবানো হ্রদের পাশে নির্মীত একটি জল-প্রবেশমুখ, এটি দিয়ে হ্রদের পানির উচ্চতা নিয়ন্ত্রণ করা হয় এবং আশপাশের কৃষি জমিতে সেচের পানি সরবরাহ করা হয়। একে জল-প্রকৌশলের গুরুত্বপূর্ণ একটি নিদর্শন হিসেবে গণ্য করা হয়। কাস্তেল গান্দোলফোতে আরও রয়েছে দোমিশিয়ানের বাড়ির ধ্বংসাবশেষ। কাস্তেল্লি রোমানির স্থানীয় উদ্যানের অংশ হিসেবেই এই শহরকে গণ্য করা হয়। এছাড়া অনেক শৈল্পিক গুরুত্বও আছে শহরটির। যেমন, ভিল্লানোভার সাধু টোমাসের গির্জা যার নকশা করেছিলেন প্রখ্যাত ইতালীয় ভাস্কর জান লোরেনৎসো বের্নিনি।

তথ্যসূত্র 

ইতালির শহর ও নগর